钦定古今图书集成/明伦汇编/官常典/第059卷 > 代王年
## 钦定古今图书集成/明伦汇编/官常典/第059卷 > 代王年

按《汉书代孝王传》：孝王参子顷王汤，顷王子年，地节
中，冀州刺史林奏“年为太子时，与女弟则私通。及年
立为王，则后怀年子，其婿使勿举，则曰：‘自来杀之’。婿
怒曰：‘为王生子，自令王家养之，则送儿’”顷太后所相
闻知禁止，则令不得入宫。年使从季父往来送迎，则
连年不绝。有司奏年淫乱，年坐废为庶人，徙房陵，与
汤沐邑百户。立三年，国除。元始二年，新都侯王莽兴
灭继绝，白太皇太后立年，弟子如意为广宗王，奉代
孝王后。莽篡位，国绝。